
AKCINĖ BENDROVĖ „VIA LIETUVA“

	Pirkimo dalyviams
	                     2025-06-11
	

	
	Į 2025-06-05
 


DĖL PIRKIMO DOKUMENTŲ PAAIŠKINIMO Nr.5

            Akcinė bendrovė “Via Lietuva” (toliau – Perkančioji organizacija) gavo tiekėjo klausimą dėl vykdomo pirkimo Nr. 2703757 „Valstybei svarbaus projekto Klaipėdos pietinio aplinkkelio susisiekimo komunikacijų inžinerinės infrastruktūros vystymo plano parengimo paslaugos“ dokumentų.
Perkančioji organizacija teikia suinteresuoto tiekėjo klausimą ir atsakymą į jį*:
	Eil. Nr.
	Klausimas
	Atsakymas

	1.
	Klausimas Nr. 1. 1.1 priedo, 1 schema (23 psl.).
Pateiktoje schemoje tiriamų sankryžų tankis nėra didelis – joje neįtrauktos kitos svarbios gatvių ir kelių tinklo sankryžos (pvz., Taikos pr. – Smiltelės g., Vilniaus pl. – Pramonės g. ir pan.), todėl gali sumažėti makro lygio įvertinimo tikslumas. Ar tiriamų sankryžų tankis yra pakankamas ir ar toks tikslumo lygis yra priimtinas paslaugų pirkėjui?

Klausimas Nr. 2. 1.1 priedo, 1 schema (23 psl.).
Prašytume patikslinti, ar schemoje nurodyta mikro modelio apimtis apima ne tik planuojamą aplinkkelio ruožą, bet ir visas schemoje pažymėtas sankryžas (Nr. 9-16)?
	    
Pažymėtos sankryžos turi būti ištirtos vadovaujantis techninės specifikacijos reikalavimais. Už visų reikalingų duomenų įvertinimą, modelio kalibravimą bei tikslumo užtikrinimą atsako paslaugų teikėjas.



Vadovaujantis techninės specifikacijos nuostatomis, mikro modelio apimtis apima planuojamą Klaipėdos pietinio aplinkkelio kelio ruožą ir sankryžas, kurios daro įtaką sprendinių vertinimui, jų eismo laidumui ar saugumui. Kaip nurodyta techninės specifikacijos 3.9 papunktyje, į mikro modelio apimtį turi būti įtrauktos ir tos Klaipėdos miesto gatvių sankryžos, jeigu jos daro įtaką planuojamiems sprendiniams. Galutinė mikro modelio apimtis derinama su Paslaugų pirkėja.



*Čia ir kitur suinteresuoto (-ų) tiekėjo (-ų) prašymo (-ų) paaiškinti / patikslinti pirkimo dokumentus tekstas neredaguotas.
Pateikiami Pirkimo sąlygų paaiškinimai / patikslinimai laikomi neatsiejama Pirkimo sąlygų dalimi, ir jų nuostatos turi viršenybę prieš ankstesniuose Pirkimo dokumentuose išdėstytas nuostatas. Prašome jais vadovautis teikiant pasiūlymus.

